Fenrir

Da  Fenrir oda Fenriswoif (Fenrisúlfr, Beinama Hróð(rs)vitnir) is in da geamanischn Mythologie es easchde Kind vom God Loki und vo da Riesin Angrboda. Seine Gschwisda san de Hel und de Midgardschlanga. Es Woat kimpt woascheinli vom Oidnoadischn  "Fen" (Sumpf).

Da Fenriswoif is a grousse Gfoar fia de Gedda worn. Ea is jedn Dog gwoxn und imma aggressiva worn. Deswegn hom eam de Gedda in Fessln glegd. Des wor schwaar gnua, wei da Fenrir olle Kettn und Fessln zarissn ghobt hod. Easchd mid da magischn Fessl Gleipnir homs es gschoffd.

Z Ragnarök wead si da Fenrir oba befrein und in Godvodan Wodan vaschlinga. Da Vidar, da Suhn vom Wodan, wead eam nacha dafia umbringa.

 Literatua 
 Rudolf Simek: Lexikon der germanischen Mythologie (= Kröners Taschenausgabe. Bd. 368). 3., völlig überarbeitet Auflage. Kröner, Stuttgart 2006, ISBN 3-520-36803-X.
 Leander Petzoldt: Kleines Lexikon der Dämonen und Elementargeister (= Beck'sche Reihe. Bd. 427). 3. Auflage. Beck, Minga 2003, ISBN 3-406-49451-X, S. 74.

 Im Netz